钦定古今图书集成/理学汇编/经籍典/第137卷 > 《载驰二》
## 钦定古今图书集成/理学汇编/经籍典/第137卷 > 《载驰二》

高子问于孟子曰：“夫嫁娶者，非己所自亲也，卫女何
以得编于诗也？”孟子曰：“有卫女之志则可，无卫女之
志则怠。若伊尹于太甲，有伊尹之志则可，无伊尹之
志则篡。夫道二，常之谓经，变之谓权。权怀其常道，而
挟其变权，乃得为贤。夫卫女行中孝，虑中圣，权如之
何？《诗》曰：‘既不我嘉，不能旋反。视尔不臧，我思不远’。”